Den Vest-Sjællandske Avis, 1819-09-07
Hovedtrappen til Pairernes Kammer er smuk og prydet med Statuer af Generaler, som vare faldne deels i Jtalien og deels i Ægypten, samt med Krigs-Trophæer, men blot af Gibs. Salen, hvori Pairerne holde deres Møder, er overtrukket med blaat Fløiel, rigt besat med Lillier. De forskiellige Bureaux, hvori Pairerne holde deres Commissioner, ere ligeledes rigt meublerede. Et af Bureauxerne hedder: la chambre de vues de Rome, og har forhen det Navn, la chambre de petit Roi de Rome. Fleere Prospekter af Paris ere malede paa Lærred. Foruden den Sal hvori Pairerne holde deres Møder, er Thronsalen, men som dog ikke er rummelig. Platfondet forestillede eengang Napoleon, siddende paa en Triumphvogn; men Henrik den IV har nu indtaget hans Sted, og paa forskiellige Bøger, som Hovedfiguren paa Maleriet, bærer under Armen, og som maae have havt Hensyn til de da gieldende Forordninger og Forhold, staaer nu skrevet Ordet: Charte og andre Ord, som passe til de nuværende Forhold. Men ellers er det prægtige Malerie uforandret. Et andet Malerie i denne Sal, forestillede ligeledes Buonapartes Portrait, i Stedet for ham, seer man nu det personificerede Frankerig. Den nærværende Regiering vinder stedse meere Terrain, da Kongen forholde sig som en forstandig og retskaffen Mand, der vil sine Undersaatters Bedste. - Høist mærkværdig er Skolen de Penseignement mutuel, hvor en eeneste Lærer har omtrent 200 Børn under sin Opsigt, og hvor Drengene selv lære hinanden. Jeg vil ikke gaae ind i Detaillen af een i mange Henseender nyttig og velgiørende Jndretning, da dette vilde føre mig for langt, men vil blot give en liden Oversigt derover. Drengene ere inddeelte i et vist Antal Divisioner, hver bestaaende af 7 eller 9 Drenge, hvoraf hver har en Underlærer, som underviser dem i Læsning og Skrivning &c. Hver Dreng, som i Særdeleshed udmærket sig ved Duelighed og godt Forhold, bliver naturligviis antaget til Moniteur, saaledes kalder man disse smaae Underlærere. Paa denne Maade opstaaer efterhaanden iblandt Drengene, en vis ædel Kappelyst, i det enhver søger ved sin Flid og gode Opførsel at blive Moniteur. Disse ofte kun gaarige Underlærere, vide at holde denne dem betroede liden Flok i en særdeles Respect, saa at der hersker den største Rolighed iblandt disse Drenge. Et Piben af Lærerne sætter alt i Virksomhed eller Rolighed. - Jeg fandt Paris, at være meget solidere end jeg formodede. Dette maae jeg bekræfte af fuld Overbeviisning. Fra den første Minister til den laveste Haandværker, kort sagt ved alle Classer, som have bestemte Kalds=Forretninger, er man i det heele flittigere og meere hengiven til Forretninger, og tillige ved mindre Søvn, langt meere maadeholdende i Levemaaden, end maaskee i nogen anden Stad. Banqueurerne og de store Kiøbmænd, ere paa Contoiret om Morgenen Kl. 8, og arbeide ofte i det mindste deres Folk, til Kl. 11 om Natten. Boutiquerne ere aabne fra Kl. 7 1/2 til 8 om Morgenen, indtil om Natten Kl. 11, og Juvelerer, som have Varer deri for fleere Hundrede Tusende Franker, seer man arbeide til at Boderne blive lukkede. Alle Haandværkere ere beskiæftigede indtil sildig ud paa Natten. - Naar de have Penge til Hvedebrød, og undertiden til et Skuespil, saa ere de fornøiede.